作者：晁补之
词牌/韵律：摸鱼儿

paragraphs: 买陂塘、旋栽杨柳，依稀淮岸江浦。
东皋嘉雨新痕涨，沙觜鸥来鹭聚。
堪爱处。
最好是、一川夜月光流渚。
无人独舞。
任翠幄张天，柔茵藉地，酒尽未能去。
青绫被，莫忆金闺故步。
儒冠曾把身误。
弓刀千骑成何事，荒了邵平瓜圃。
君试覰。
满青镜、星星鬓影今如许。
功名浪语。
便似得班超，封侯万里，归计恐迟春。